ചാനുവിനെ പോലൊരു കൊച്ചു ഒളിമ്ബിക് താരം കൗതുകമായി ഫേസ്ബുക്ക് പോസ്റ്റ് വീഡിയോ മുംബൈ: ടോക്യോ ഒളിമ്ബിക്സില് ഭാരോദ്വഹനത്തില് വെള്ളി മെഡല് നേടിയ ഇന്ത്യന് താരം മീരാബായ് ചാനുവിന് ആശംസകളേകുകയാണ് രാജ്യം മുഴുവന്. ഭാരോദ്വഹനത്തില് ആദ്യമായി വെള്ളിമെഡല് നേടിയ ഇന്ത്യന് വനിതയുടെ ഒരു കടുത്ത ആരാധികയാണ് ഇപ്പോള് സമൂഹമാധ്യമത്തിലെ താരം. കൈയില് പൗഡര് തിരുമ്മി നെറ്റിയില് തൊട്ട് വലിയ ഭാരം ഇരു കൈകളില് പൊക്കാന് ആ കുഞ്ഞുമോള് ഒരുങ്ങുേമ്ബാള് പിന്നാമ്ബുറത്ത് ഒളിമ്ബിക് വെള്ളി മെഡലിലേക്ക് മീരഭായ് ചാനു ഭാരമുയര്ത്തുന്നതിന്റെ ചിത്രങ്ങള് തെളിയുന്നുണ്ടായിരുന്നു. ഇടവിട്ട് അതിലേക്ക് നോക്കി എല്ലാം മുറപോലെ തന്നെയെന്ന് ഉറപ്പിച്ച് ഒടുവില് ഭാരമുയര്ത്തിക്കഴിഞ്ഞപ്പോള് ആ കുഞ്ഞുമുഖത്ത് വിരിഞ്ഞ പുഞ്ചിരിക്ക് സ്വര്ണമെഡല് തന്നെ നല്കി ഉറ്റവര് അവളെ ആദരിച്ചു. മെഡല് കഴുത്തിലണിഞ്ഞ് കാണികളെ അഭിവാദ്യം ചെയ്തും നന്ദിയര്പ്പിച്ചും അവള് വിജയം ആഘോഷിക്കുന്ന വിഡിയോ ഇതിനകം ലക്ഷക്കണക്കിന് പേരാണ് കണ്ടത്. നിരവധി പേര് ഇത് റീ ട്വീറ്റ് ചെയ്യുകയും ചെയ്തു. തന്നെ പശ്ചാത്തലത്തില് നിര്ത്തി ആഘോഷം കൊഴുപ്പിക്കുന്ന കുഞ്ഞുമോളെ കണ്ട് ഒളിമ്ബിക് ജേതാവ് ചാനുവും ട്വിറ്ററില് ഇതിന് ലൈക് നല്കി. ഇവള് ജൂനിയര് ചാനുവാണെന്നും ഒളിമ്ബിക്സില് സ്വര്ണം നേടുന്നുവെന്ന് ഉറപ്പാക്കാന് പരിശീലനം നല്കണമെന്നുമായിരുന്നു ചിലരുടെ പ്രതികരണം. എണ്ണമറ്റ തവണ കണ്ടിട്ടും മതിയായില്ലെന്നായി ചിലര്. ഭാവി അത്ലറ്റുകള്ക്ക് ഇവള് യഥാര്ഥ ആവേശവും പ്രചോദനവുമാണെന്നും പ്രതികരിച്ചവര് വേറെ. ഇതാദ്യമായാണ് ഒരു ഇന്ത്യന് വനിത ഭാരോദ്വഹനത്തില് വെള്ളി മെഡല് നേടുന്നത്. പി.വി.സിന്ധുവിന് ശേഷം ഒളിമ്ബിക്സില് വെള്ളി മെഡല് നേടുന്ന ഇന്ത്യന് വനിതകൂടിയാണ് ചാനു. 49 കിലോ വനിതാ വിഭാഗത്തിലാണ് ചാനുവിന്റെ മെഡല് നേട്ടം. 2000ത്തിലെ സിഡ്നി ഒളിമ്ബിക്സില് വെങ്കലം നേടിയ കര്ണം മല്ലേശ്വരിക്ക് ശേഷം ആദ്യമായാണ് ഒരു ഇന്ത്യന് താരം ഭാരോദ്വഹനത്തില് ഒളിമ്ബിക്സ് മെഡല് സ്വന്തമാക്കുന്നത്. സ്നാച്ചില് 84 കിലോയും പിന്നീട് 87 കിലോയും ഉയര്ത്തിയ ചാനു ക്ലീന് ആന്ഡ് ജെര്ക്കിലെ ആദ്യ ശ്രമത്തില് 110 കിലോയും പിന്നീട് 115 കിലോയും ഉയര്ത്തിയാണ് വെള്ളി മെഡല് കരസ്ഥമാക്കിയത്.